Támogatási pályázat a 2011-es Budaörsi Napokra a Kőrösi Csoma Sándor Kollégium klubjainak részéről

A hagyományoknak megfelelően idén is megrendezésre kerül a Budaörsi Napok, immáron 41. alkalommal. A rendezvény 2011. április 4-étől az ELTE Kőrösi Csoma Sándor Kollégiumában kerül megrendezésre. Két kis- és egy nagy színpad, valamint a klubok által szervezett egyéb programok szórakoztatják az ideérkezőket, jelöltet állítanak, és a hetet a kampánynak szentelik, hogy a pénteki szavazáson elnyerhessék a kollégium jelképes kulcsát.

**A klubok felelősek a kisszínpadok zenei és kulturális programjainak kialakításáért, szervezéséért ennek megfelelően ezek anyagi terhei is rájuk hárulnak. A résztvevő klubok büfét üzemeltetnek, melynek kialakítása és megjelenése egyedi, a jelölthöz kapcsolódó szüzsének megfelelő, dekorálása szintén a klubok felelőssége, mint anyagilag, mint megvalósítás terén. Ezek költségvetés szempontjából évről évre megterhelik a klubokat, ennek enyhítésére idén is számítunk a hallgatói önkormányzatok nagyvonalú segítségére.**

Korábbi évekkel ellentétben ez évben a klubok közti együttműködés kiemelkedő, így közösen pályázunk a hallgatói önkormányzatokhoz. A beérkező támogatásokat egyenlő arányban osztjuk szét a klubok közt. Mind e mellet kihangsúlyoznám, hogy a rendezvény maga nem pályáz támogatásra semelyik kari hallgatói önkormányzathoz, csak a klubok. Az alábbiakban egy táblázatban összefoglaltuk a kiadásainkat, mely költségvetés megközelítő összegekkel számol.

|  |  |  |
| --- | --- | --- |
| **kiadás megnevezése** | **Kiadás(Ft)** | **Bevétel(Ft)** |
| kisszínpad 1 programok | 250.000 |  |
| kisszínpad 2 programok | 250.000 |  |
| dekorációs anyagok | 150.000 |  |
| póló | 200.000 |  |
| IK HÖK |  | 200.000 |
| BTK HÖK |  | 150.000 |
| TTK HÖK |  | 100.000 |
| TáTK HÖK |  | 100.000 |
| PPK HÖK |  | 100.000 |
| TÓK HÖK |  | 100.000 |
| ÁJK HÖK |  | 100.000 |
| **Összesen:** | **850.000** | **850.000** |

**Az Informatikai kar hallgatói önkormányzatától a klubok 200.000 Forint támogatást kérnének elsősorban zenekari és egyéb színpadi költségekre, valamint a színpadi programok promotálására.**

Tisztelettel és köszönettel,
A KCSSK klubjai